Nedal

El Nedal a l'è una festivitaa cristiana qe la g'ha in tema la nassida de Jesuu (qe i cristian creden 'me el fiœl de Dio), e un dì de festa cultural per qii qe è miga credents.

El dì cognossud 'me Nedal al ven festejad el 25 de Dexember. A l'è vun di pussee importants dì de l'ann per i cristian, insema a la Pasqua, quand qe la mort e la resurezion de Jesuu i vegnen festejade. La seson de preparazion del Nedal a l'è ciamada avent e la scomença una domenega plu o manc quater setemane prima del Nedal. El temp natalizi al feniss el 6 de Jener, el dì del Gabinat.

El Nedal al ven festejad in tut el mond tant 'me dì relijos o 'me festivitaa dei cristian e qii qe è miga cristian. I tradizion inn devers de paes a paes, ma asquas tute i g'ha dent una cena, far-g ai olter di cadò, nar a messa, e tœr part ind i ativitaa publege compagne de cants di canzon tradizionai. Santa Claus a l'è una tradizion in vari pais del mond (in Italia l'è cognossud cont el nomm de Babbo Natale, qe in lombard al vœl dir Popaa Nedal).

El temp natalizi al ven festejad durant l'invern ind l'emisfer nord, ind un moment de l'ann indè qe g'è semper staite, fin di temp passads, antige feste e celebrazion. Una quai tradizion del Nedal a l'è pussee antiga de la festivitaa d'incœ, o la ven de oltre tradizion q'i era no cristian, compagne del Yule.

I tradizion d'incœ del Nedal despess a meten a fœg el far-g regai, fruit de 'n penser materialista. 
La stajon perfeita indè qe i botege i taca su a vender pussee (regai, majar, cartoline d'auguri, erbor de Nedal, e decorazion de Nedal) a l'è propi el mes prima del dì de Nedal. In tante culture se maia di dolç per Nedal, per esempi el panaton, el pudding, el Zelten, i milanesin o el bossolà.

 Olter projets